open-index/open-wikipedia-markdown huggingface dataset:
बल्टी

[230px|thumb|[इनार (कुआँ) से पानी भरे वाली बल्टी।]]

**बल्टी** चाहे **बाल्टी** एक तरह के बर्तन हवे जे आमतौर पर पानी भरे आ रखे के कामे आवे ला। ई गोलाई में लमछार (सिलेंडर नियर) बरतन होला जे ऊपर से खुलल रहे ला, साइड कुछ तिरछा होखे लीं जवना से नीचे तल्ली के ओर के गोलाई कम होखत जाले, ऊपर मुँह के ओर कड़ी नियर हैंडिल लागल रहे ला। बाल्टी लोहा, अल्मुनिया, पीतर चाहे फूल नियर धातु सभ के हो सके लीं, प्लास्टिक के बनल हो सके लीं, या फिर कौनों अउरी दूसर मटेरियल के बनल भी हो सके लीं।

## फोटो गैलरी

Balde.PNG|घरेलू इस्तेमाल के साधारण प्लास्टिक के बल्टी
Brass bucket 05.jpg|पंजाब में एगो पीतर के बाल्टी
Puts.jpg|डोरी आ बल्टी
Woman at Well - Kirtipur - Outside Kathmandu - Nepal (14001060613).jpg|नैपाल में डोरी बल्टी लिहले एगो लइकी
Wooden bucket.jpg|लकड़ी के बालटी


## इहो देखल जाय
* बल्टा
* बरतन

श्रेणी:बरतन
श्रेणी:घरेलू जुगति
श्रेणी:रसोईघर के सामान
बरतन

**बरतन** चाहे **बर्तन** धातु, माटी, लकड़ी चाहे अउरी दूसर कौनों मटेरियल के बनल चीज होला जे कौनों सामान रखे, खाना पकावे, खाना परोसे चाहे खाना खाये के कामे आवे लें। आम घरेलू बर्तन सभ में लोटा, बल्टी, गिलास से ले के भगौना, बटुली, कड़ाही, थरिया, कटोरी चम्मच नियर चीज सामिल बा। कुछ बर्तन सभ के इस्तेमाल सामान रखे भा ढोवे खातिर होला आ ई कंटेनर किसिम के बरतन होलें।

## संदर्भ
बल्टा

[230px|thumb|बालटा से [बल्टी में दूध गिरावत एगो बंगलादेसी औरत]]
230px|thumb|दूध बेचे वाला, बल्टा लाद के ले जा रहल बा।
**बल्टा** धातु, लकड़ी, प्लास्टिक नियर मटेरियल के बनल बरतन होलें जिनहन में कौनों सामान (आमतौर पर लिक्विड) रखल आ ढोवल जा सके ला। ई गोलाई लिहले लमछार (सिलेंडर नियर) बर्तन होलें, ऊपर के मुँह खुलता होला जेह पर ढक्कन लगा के इनहन के बंद कइल जा सके ला। साधारण तौर पर ई दूध, पेंट, तेल आ अउरी अइसने सामान सभ के रखे आ ढोवे के कामे आवे लें।

श्रेणी:बरतन
श्रेणी:कंटेनर
श्रेणी:उपकरण
योसेमिटी झरना

**योसेमिटी झरना** अमेरिका के योसेमिटी नेशनल पार्क में एगो प्राकृतिक झरना बाटे। ई एह नेशनल पार्क के सभसे ऊँच झरना हवे जे एकदम ऊपर से नीचे के आधार तक ले कुल  के ऊँचाई वाला बा जेह में तीन गो खंड (सीढ़ीदार) बाड़ें। भूगोलीय रूप से ई झरना आ नेशनल पार्क सिएरा नेवादा परबत श्रेणी के हिस्सा हवें आ अमेरिका के कैलिफोर्निया राज्य में पड़े लें।

ई अमेरिका के कुछ सभसे प्रमुख पर्यटन वाला जगह सभ में गिनल जाला आ बसंत रितु के अंत में इहाँ सभसे ढेर पर्यटक लोग आवे ला जब एह झरना में सभसे बेसी पानी के बहाव होखे ला।

## खंड
एह सीढ़ीदार झरना में तर-ऊपर तीन गो खंड बाड़ें:

### ऊपरी योसेमिटी झरना
एगो प्लंज प्रकार के झरना हवे जे  ऊँच बाटे। ई योसेमिटी क्रीक के तेजी से बहे वाला पानी के ईगल क्रीक मीडो नाँव के हिस्सा से हो के बहे के बाद एगो खड़ा किनारा से नीचे गिरे से बने ला।एकर दृश्य सभसे खुबसूरत देख्लाई पड़े ला। ई हिस्सा तीनों खंड में सभसे बेसी ऊँचाई वाला हवे। एह ऊपरी झरना के ऊपर वाला हिस्सा आ निचला बेस वाला हिस्सा, दुन्नो जगह ले पहुँचे खातिर पगडंडी नियर रस्ता से हो के पैदल जाये के पड़े ला।

### बिचला कैस्केड्स
बिचला हिस्सा कैस्केड प्रकार के झरना हवे जहाँ पानी चार गो प्लंज सभ में बँट के बहे ला आ झरना के प्रकार एही के चलते कैस्केड हो जाला। ई कैस्केड सभ बहुत सकेत गॉर्ज में बाड़ें आ घाटी में के ज्यादातर भ्यूप्वाइंट सभ से लउकबे ना करे लें। ऊपरी झरना ले जाए के पगडंडी वाला रस्ता सभ में कुछ जगह से इनहन के देखल जा सके ला। इनहन के ऊँचाई लगभग  बाटे जे निचला हिस्सा के दुगुन्ना बा।

### निचला योसेमिटी झरना
तीनों खंड में सभसे नीचे हवे जे  ऊँचाई वाला हऽ। ई नीचे के घाटी से आसानी से देखल जा सके ला। एह हिस्सा के निचला बेस के बाद पानी मर्सेड नदी में जा के मिले ला। बेस के लगे बने वाला झरना कुंड (प्लंज) के आसपास के हिस्सा ऊपर से आ के गिरल आ एकट्ठा भइल पाथर सभ (टॉलस) के चलते आ नम सतह के चलते बिछलहर वाला आ खतरनाक हवे।


Yosemite Falls from trail, Yosemite NP, CA, US - Diliff.jpg|अपर योसेमिटी फाल्स (ऊपरी खंड)
Yosemite - Middle Falls from Trail.jpg|बिचला कैस्केड्स
Yosemite - Lower Falls from Trail.jpg|निचला योसेमिटी खंड


## पर्यटन
योसेमिटी झरना ले पहुँचे खातिर योसेमिटी पार्क में मौजूद *योसेमिटी लॉज़ ऍट दि फ़ाल्स* नाँव के लॉज बाटे जहाँ रुकल जा सके ला। एहिजा से झरना के निचला हिस्सा ले पगडंडी जाला।

## संदर्भ

## बाहरी कड़ी

* World of Waterfalls.com पर Yosemite Falls

श्रेणी:झरना
श्रेणी:अमेरिका के भूगोल
श्रेणी:कैलिफोर्निया के भूगोल
इंटरनेशनल हवाईअड्डा

240px|thumb|सैन फ्रांसिस्को इंटरनेशनल हवाईअड्डा, रात के समय, 2005 के फोटो
**इंटरनेशनल हवाईअड्डा** (, *इंटरनेशनल एयरपोर्ट*; हिंदी: *अंतर्राष्ट्रीय हवाई अड्डा*) अइसन हवाईअड्डा होला जहाँ कस्टम आ बॉर्डर कंट्रोल के सुबिधा मौजूद होखे ले जवना से कि यात्री लोग दू देसन के बीचा के यात्रा क सके। कौनों भी इंटरनेशनल हवाईअड्डा साधारण तौर पर घरेलू हवाईअड्डा सभ से साइज में बड़हन होला आ लमहर रवने आ भारी बिमान, जइसे कि बोइंग 747 (जंबो जेट) नियर बिमानन, के उतरे के सुबिधा मौजूद होखे के चाहीं जिनहन के इस्तेमाल अंतर्राष्ट्रीय आ एक महादेस से दुसरे महादेस के जात्रा करे में होखे ला। इंटरनेशनल एयरपोर्ट सभ पर घरेलू फ्लाईट सभ भी उतर सके लीं आ अइसन दसा में अक्सरहा इनहन के इस्तेमाल इंटरनेशनल फ़्लाइट खातिर यात्री आ माल पहुँचावल (आ एकरे उल्टा भी, मने कि इंटरनेशनल बिमान से उतरल यात्री लोग के घरेलू फ़्लाइट पकड़ावे के काम) हो सके ला।

## इहो देखल जाय
* घरेलू हवाईअड्डा (अंतरदेसी हवाईअड्डा)
* कस्टम हवाईअड्डा


श्रेणी:हवाईअड्डा
श्रेणी:एविएशन
घरेलू हवाईअड्डा

**घरेलू हवाईअड्डा** () अइसन हवाईअड्डा होलें जे देस के भितरें आवागमन खातिर इस्तेमाल होखे लें। इनहन के **अंतर्देशीय हवाईअड्डा** भी कहल जाला। हालाँकि, इंटरनेशनल हवाईअड्डा सभ पर भी अलगा से घरेलू टर्मिनल हो सके लें जिनहन के इस्तेमाल घरेलू फ़्लाइट सभ खातिर होखे ला।

## इहो देखल जाय
* इंटरनेशनल हवाईअड्डा
* कस्टम हवाईअड्डा

श्रेणी:हवाईअड्डा
कस्टम हवाईअड्डा

**कस्टम हवाईअड्डा** चाहे **कस्टम्स हवाईअड्डा** () अइसन हवाईअड्डा होलें जिनहन के देस के कस्टम अथारिटी द्वारा चिन्हित कइल गइल होला आ जहाँ कस्टम ड्यूटी (सीमा शुल्क) भरे के सुबिधा मौजूद होखे ले। एह हवाईअड्डा सभ पर जरूरी ना बा कि यात्री लोगन के आवागमन के सुबिधा मौजूद होखे, माल के ढोलाई आ आयात-निर्यात खातिर इनहन में सुबिधा मौजूद होला।

## इहो देखल जाय
* इंटरनेशनल हवाईअड्डा
* घरेलू हवाईअड्डा

श्रेणी:हवाईअड्डा
रामगढ़ ताल

**रामगढ़ ताल** उत्तर प्रदेश के गोरखपुर शहर में बाटै। एकर एरिया लगभग 1700 वर्ग मीटर बा। ई गोरखपुर के मरीन ड्राइव कहल जाला। इहाँ लोग बोटिंग करे आ मनोरंजन खातिर जाए ला।

## इतिहास
कथा-कहानी के स्रोत सभ के परमान से रामगढ़ ताल के कौनों रिसी के सराप से बूड़ल प्राचीन शहर बतावल जाला। कुछ दुसरे मत के हिसाब से ई नागवंशीय कोलिय लोग के शासन में रहल आ एकर नाँव रामग्राम रहल जे बाद में बाढ़ में बिला के ताल बन गइल। हालाँकि, अब के अध्ययन सभ के मोताबिक ई राप्ती नदी के छाड़न झील हवे, मने की राप्ती नदी कबो इहाँ से बहत रहल।

## भूगोल

## बिकास आ पर्यटन
रामगढ़ ताल गोरखपुर के प्रमुख पर्यटन आकर्षण सभ में से एक हवे। एहिजे बोटिंग के सुबिधा मौजूद बाटे। हाले में सरकार घोषणा कइलस की एहिजे क्रूज चलावल जाई जेह में डिनर के सुबिधा मौजूद रही।

## खतरा आ चिंताजनक मुद्दा
वर्तमान में रामगढ़ ताल के कई किसिम के पर्यावरण संबंधी खतरा बाड़ें।

## संदर्भ

श्रेणी:गोरखपुर
श्रेणी:गोरखपुर जिला
श्रेणी:गोरखपुर के पर्यटक अस्थान
श्रेणी:उत्तर प्रदेश के जलभंडार
श्रेणी:उत्तर प्रदेश के पर्यटक आकर्षण
श्रेणी:उत्तर प्रदेश के झील
योसेमिटी नेशनल पार्क

**योसेमिटी नेशनल पार्क** (Yosemite National Park;  ;) चाहे **योसेमाइट नेशनल पार्क** अमेरिका के कैलिफोर्निया राज्य में एगो नेशनल पार्क बाटे। दक्खिन-पूरुब ओर सिएरा नेशनल फॉरेस्ट आ उत्तर-पच्छिम में स्टेनिस्लास नेशनल फॉरेस्ट से घिरल बा। ई पार्क के प्रबंधन नेशनल पार्क सर्विस द्वारा कइल जाला आ एकर रकबा  बा आ ई चार गो काउंटी सभ में पड़े ला – एकर केंद्र तुओलुम्ने आ मैरिपोसा में बाटे, आ आगे ई उत्तर आ पूरब में मोनो आ दक्खिन में मदेरा काउंटी ले बिस्तार लिहले बा। 1984 में एकरा के बिस्व धरोहर स्थल के रूप में मान्यता दिहल गइल। योसेमाइट के ग्रेनाइट चट्टान, झरना, साफ जलधारा, बिसाल सिकोइया के बगीचा, झील, पहाड़, घास के मैदान, ग्लेशियर आ जैविक बिबिधता खातिर अंतर्राष्ट्रीय स्तर पर मान्यता मिलल बा। पार्क के लगभग 95 प्रतिशत हिस्सा जंगल के रूप में निर्धारित बा। योसेमाइट सिएरा नेवादा के सभसे बड़हन आ कम बिखंडित निवासस्थान (हैबिटाट) ब्लॉक सभ में से एक हवे आ ई पार्क कई किसिम के पौधा आ जानवर सभ के सपोर्ट करे ला।

## नोट


## संदर्भ
अमेरिका के संबिधान

**अमेरिका के संबिधान** () अमेरिका के सबसे ऊँच कानून हवे। बस सात गो अनुच्छेद वाला ई संबिधान एगो आधारभूत डाकुमेंट हवे आ अमेरिका देस के सरकार के राष्ट्रीय संरचना आ स्वरुप के तय करे ला। ई दुनिया के सभसे पुरान लिखित संबिधान मानल जाला जे अभिन ले लागू होखे; मने की ई दुनियाँ के पहिला लिखित संबिधान हवे।

## संदर्भ

श्रेणी:यूनाइटेड स्टेट्स ऑफ अमेरिका
श्रेणी:संबिधान
ब्रिटिश संबिधान

230px|thumb|संसद भवन, वेस्टमिंस्टर महल, ब्रिटेन के संबिधान के केंद्रीय चीज हवे।
**यूनाइटेड किंगडम के संबिधान** () चाहे **ब्रिटिश संबिधान**, लिखल गइल आ गैर-लिखित बेवस्था हवे जेकरा चलते यूनाइटेड किंगडम ऑफ़ ग्रेट ब्रिटेन एंड नदर्न आयरलैंड एगो राजनीतिक इकाई के रूप में स्थापित बा। अउरी देसन के संबिधान नियर ई एकलौता लिखित डाकुमेंट के रूप में ना बाटे हालाँकि, सुप्रीम कोर्ट कुछ संबैधानिक सिद्धांत सभ के चिन्हित करे ला आ कुछ अधिनियम (एक्ट) सभ के संबैधानिक महत्व के माने ला। ब्रिटेन के संसद एह संबिधान के प्रमुख केंद्र हवे।

श्रेणी:यूनाइटेड किंगडम
श्रेणी:संबिधान
मरियम-वेबस्टर

**मरियम-वेबस्टर इंक.** () एगो अमेरिकी प्रकाशन संस्थान (पब्लिशर) कंपनी बा जे रिफरेंस पुस्तक छापे ला आ बिसेस रूप से अपना डिक्शनरी सभ खातिर जानल-मानल प्रकाशन हवे। ई अमेरिका के पहिला डिक्शनरी प्रकाशक मानल जाला।

## संदर्भ

श्रेणी:पब्लिशर
श्रेणी:अमेरिकी कंपनी
एन्साइक्लोपीडिया ब्रिटैनिका, इंक.

**एन्साइक्लोपीडिया ब्रिटैनिका, इंक.** () एगो ब्रिटिश-अमेरिकी पब्लिशिंग कंपनी बाटे जे एन्साइक्लोपीडिया ब्रिटैनिका छापे खातिर पूरा बिस्व में जानल-मानल कंपनी हवे। ई ज्ञानकोश दुनियाँ के सभसे पुरान, अब तक ले लगातार छपे वाला, ज्ञानकोश हवे। एकरे अलावा ई कंपनी अब मरियम-वेबस्टर नियर डिक्शनरियो छापे ले।

श्रेणी:पब्लिशर
एंजेल झरना

**एंजेल झरना** () दक्खिन अमेरिका के वेनेजुएला देस में एगो  झरना बाटे। ई दुनियाँ के सभसे ऊँच सिंगल ड्राप झरना हवे जहाँ एगो पहाड़ी किनारा पर से कुल  ऊँचाई से पानी नीचे गिरे ला आ एह में सिंगल ड्राप (एकही बेर में, बिना कौनों बेवधान के)  ऊँचाई से पानी गिरे ला।

## संदर्भ

श्रेणी:झरना
श्रेणी:दक्खिन अमेरिका के भूगोल
इवासू झरना

**इवासू झरना** ( चाहे Iguaçu Falls) दक्खिन अमेरिका महादीप में, अर्जेंटाइना आ ब्राजील के सीमा पर इवासू नदी के रस्ता में बने वाला एगो झरना बाटे। ई बहुत बिसाल झरना हवे आ एकरा के *कैटेरेक्ट* प्रकार के झरना में रखल जाला। एकरे बिसालता के कारन एकरे आसपास आपन खुदे के माइक्रोक्लाइमेट बन जाला जेह में धुंध, बदरी नियर, आ एह बदरी से बरखा नियर चीज पावल जाला।

## नोट


## संदर्भ

श्रेणी:झरना
श्रेणी:दक्खिन अमेरिका के भूगोल
कैरीबा झील

**कैरीबा झील** () अफिरका महादीप में जिम्बाब्वे आ जांबिया देसन के सीमा पर एगो बिसाल झील बा। जेंबेजी नदी पर कैरीबा बान्ह बनावे के बाद एकरा पाछे एकट्ठा भइल पानी से बनल ई झील असल में प्राकृतिक झील ना बलुक एगो रिजर्वायर हवे। झील के कुल सतही रकबा  बाटे आ एकर पानी धारण करे के क्षमता  बाटे। एह तरीका से ई दुनियाँ के सभसे बड़ बनावटी झील हवे। बंधा के बनावे के बाद एह झील में 1958 से 1963 के बीचा में पानी भरल आ एकरे जगह पर मौजूद कैरीबा गॉर्ज एह पानी में बूड़ गइल।

सभसे नगीचे के कस्बा जिम्बाब्वे में बा आ एहू के नाँव कैरीबा हवे। ई कस्बा बंधा के बनावत समय काम करे वाला लोगन खातिर बसावल गइल रहल।

## बाहरी कड़ी

* "Lake Kariba". Zambiatourism.com. Retrieved August 11, 2005.
* "Dam Statistics: Africa and the Middle East Regions". World Commission on Dams. Retrieved August 11, 2005.
* "Lake Profile: Kariba". LakeNet. Retrieved August 11, 2005.
* World Lakes Database entry for Lake Kariba

श्रेणी:अफिरका के झील
श्रेणी:जिम्बाब्वे
श्रेणी:जांबिया
विक्टोरिया झरना

**विक्टोरिया झरना** अफिरका महादीप के दक्खिनी हिस्सा में जेम्बेजी नदी पर एगो झरना बाटे। ई कैटेरेक्ट प्रकार के झरना हवे, मने कि बहुत बिसाल झरना हऽ, जेकर चौड़ाई  बाटे। ई दुनियाँ के कुछ प्रमुख झरना सभ में गिनल जाला। ई झरना जिम्बाब्वे आ जांबिया देसन के सीमा पर बा। जेम्बेजी नदी एह झरना के नीचे बढ़े ले आ कैरीबा गॉर्ज में प्रवेश करे ले जहाँ कैरीबा बान्ह बने से दुनिया के सभसे बड़ बनावटी झील कैरीबा झील बाटे।

## इहो देखल जाय
* कैरीबा झील
* जेम्बेजी नदी

## संदर्भ

## बाहरी कड़ी

* A useful list of further reading is included on the UNEP-WCMC website's page for Mosi-oa-Tunya.
* NASA Earth Observatory page
* Entry on UNESCO World Heritage site
* TIME magazine article about tourism in the area

श्रेणी:जिम्बाब्वे
श्रेणी:जांबिया
ग्रेट साल्ट लेक

**ग्रेट साल्ट लेक** () पच्छिमी गोलार्ध में सभसे बड़हन नमकीन पानी के झील बाटे, आ पूरा दुनियाँ के आठवाँ सभसे बड़हन टर्मिनल झील बा। ई झील अमेरिका के ऊटा राज्य के उत्तरी इलाका में पड़े ले आ लोकल जलवायु पर एकर परभाव देखे के मिले ला। ई झील पुराना जमाना के इतिहासी झील बोनेविले के बाकी बचल हिस्सा हवे जे कब्बो पच्छिमी ऊटाह के जादेतर हिस्सा पर बिस्तार लिहले रहे।

कौनों साधारण साल में नापजोख के औसत आधार पर एकर रकबा  रहे ला, हालाँकि, एकरा छिछिल गहिराई, बस   के चलते एकरे एरिया में एक साल से दुसरे साल के बीचा में अंतर देखे के मिले ला। 1980 के दशक में ई इतिहासी  ले पहुँच गइल रहे आ वेस्टर्न डेज़र्ट पंपिंग प्रोजेक्ट चलावल गइल कि एह झील से पानी पंप क के अगल-बगल के रेगिस्तान में भेजल जा सके आ लोकल बाढ़ के रोकल जा सके। 2021 में, कई सालन के सूखा के चलते आ ऊपरी धारा सभ के डाइवर्शन के चलते ई सभसे कम एरिया के रिकार्ड लेवल 950 बर्ग मील (2,460&nbsp;km²) ले पहुँच गइल जे एकरे पाहिले 1963 में रिकार्ड कइल सभसे कम एरिया से भी कम रहल।

एह झील में गिरे वाली तीन गो सहायिका नदी जॉर्डन, वेबर आ बियर नदी सभ मिल के एह झील में सालाना लभग 11&nbsp;लाख टन खनिज सभ के ले आ के बिछावे लीं। झील से पानी निकसे के कौनों जरिया नइखे आ खाली भाप बन के उड़े से एकरे पानी के कमी होला, एही कारण एह झील के पानी नमकीन हवे (समुंदरी खारा पानी से बहुते बेसी हवे) आ पानी के डेंसिटी बहुत बेसी हवे। पानी के डेंसिटी बेसी होखे के कारन एह में पँवरे वाला लोग के अइसन बुझाला की ऊ पानी पर उतिरा के पँवर रहल बा।

एकरा के "अमेरिकी डेड सी" कहल जाला, आ ई कई लाख अहिजा के देसी चिरई-चुरुंग, नमकीन पानी के झींगा, तीरे के चिरई, आ पनमुर्गी सभ के आवास उपलब्ध करावे ले आ विल्सन'स फैलारॉप (Wilson's phalarope) नाँव के चिरई के सभसे बेसी आबादी एहिजा मिले ले।

## इहो देखल जाय
* मुर्दा सागर
* वान झील

## संदर्भ

## बाहरी कड़ी

* 
* 
* Utah Division of Wildlife Resources
* Deseret News
* Monitoring the Weather over the Great Salt Lake at University of Utah Department of Meteorology
* West Desert Pumping Project at Utah Division of Water Resources
* Commonly Asked Questions About Utah's Great Salt Lake and Ancient Lake Bonneville at Utah Geological Survey
* Utah Museum of Fine Arts

श्रेणी:अमेरिका के भूगोल
श्रेणी:अमेरिका के जलभंडार
श्रेणी:ऊटा
श्रेणी:अमेरिका के झील
सामाजिक तबका

**सामाजिक तबका** चाहे **सामाजिक वर्ग** (; *सोशल क्लास*) समाजशास्त्र आ राजनीतिशास्त्र नियर बिसय सभ में, तबका में बँटल समाज (*क्लास सोसाइटी*) के कई तर-ऊपर के स्तर में बँटल होखे के मॉडल पर केंद्रित कांसेप्ट हवे। समाज के अइसन तर-उपरिया बिभाजन लोगन के धन-दउलत, पढ़ाई-लिखाई, पेशा अउरी कामकाज, रहन-सहन आ सामाजिक दर्जा नियर चीजन के आधार पर मानल जात रहल बा।

साधारण तौर पर समाज में ऊपरी, बिचला आ नीचे के तबका में बँटवारा कइल जाला। परसिद्ध दार्शनिक कार्ल मार्क्स के कहनाम रहे कि समाज में दूई गो तबका होखे लें - पूँजीपति आ सर्वहारा। हालाँकि, हाल के अध्ययन सभ में अउरी कई गो सामाजिक-सांस्कृतिक पैमाना सभ के शामिल कइल गइल बा। जइसे कि एगो उदाहरण खातिर, ब्रिटेन में सामाजिक तबका सभ के चिन्हित करे खातिर बीबीसी एगो सर्वे कइलस जेकरा *[[:en:Great British Class Survey|ग्रेट ब्रिटिश क्लास सर्वे]]* नाँव दिहल गइल रहे आ एह में ई पावल गइल की ब्रिटेन के समाज अब कुल सात गो तबका सभ में बिभाजित हो चुकल बाटे।

## इहो देखल जाय
* सामाजिक दर्जा (इस्टेटस)

## संदर्भ

श्रेणी:समाजशास्त्र
मुर्दा सागर

**मुर्दा सागर** () एगो खारा पानी के झील बा जे एशिया महादीप में जॉर्डन, इजराइल आ फ़िलिस्तीन के सीमा पर जॉर्डन घाटी में बाटे। झील के पानी के मुख्य आगम जॉर्डन नदी हवे आ ई झील एगो बंद झील हवे जहाँ से पानी बहरें ना निकसे ला। एही कारन एह झील के पानी नमकीन हवे आ पानी के डेंसिटी बहुत बेसी हवे।

झील के पानी के सतह समुंद्र तल से  नीचे हवे, जेकरा चलते ई धरती के सभसे निचाई के जगह हवे। एकर खुद के गहिराई  बाटे आ ई दुनियाँ के सभसे गहिरी अतिखारी झील हवे; झील के पानी के खारापन 342 g/kg, भा 34.2 % (2011 में दर्ज कइल) बाटे जेकरा चलते ई दुनियाँ के सभसे खारी झील सभ में गिनल जाले — समुंद्री पानी के तुलना में एकर खारापन 9.6 गुना बा — पानी के डेंसिटी (घनत्व) 1.24 kg/litre, जेकरा चलते एह में पँवरे वाला लोग अपने आपे उतिराइल रहेला।

## संदर्भ

श्रेणी:एशिया के झील
श्रेणी:थलभीतरी झील
श्रेणी:झील
तूफा

**तूफा** चूना पाथर (लाइमस्टोन) के एगो किसिम हवे जे साधारण तापमान पर पानी के भीतर कैल्शियम कार्बोनेट के थिरा के बइठ जाए आ जम जाए से बने ला। बाद में झील चाहे सागर के पानी के कम हो जाए पर ई तूफा सभ चट्टान नियर बहरें निकसल देखलाई पड़ें लें।

ई गरम पानी में बने वाला चूना पाथर के चट्टान से अलगा होखे लें, उनहन के *ट्रेवरटाइन* कहल जाला। इनहन के ज्वालामुखी से निकलल पदार्थ से बने वाला *टफ* सभ से भी अलगा बूझल जाए के  चाहीं।

श्रेणी:थलरूप
मेसियर 78

**मेसियर 78** () चाहे  **एम78**, जेकरा के **एनजीसी 2068** के नाँव से भी जानल जाला, ओरायन नक्षत्रमंडल में एगो रिफ्लेक्शन नेबुला बाटे। एकर खोज १७८० में पियरे मिशीं नाँव के फ्रांसीसी खगोलशास्त्री कइले रहलें आ ओही साल ई चार्ल्स मेसियर द्वारा उनके कैटेलाग में पुच्छल तारा-नियर चीज सभ के श्रेणी में दर्ज कइल गइल।

एम78 नेबुला सभ के ओह समूह के सभसे चमकदार नेबुला हवे जेह में एनजीसी 2064, एनजीसी 2067 आ एनजीसी 2071 शामिल बाड़ें। ई समूह ओरायन बी मॉलिक्यूलर क्लाउड कॉम्प्लेक्स के हिस्सा हवे आ पृथिवी से करीबन  के दूरी पर बा। M78 के छोटहनो दूरबीन से आसानी से देखल जा सके ला आ अइसन दूरबीन सभ से इंटरनेट एगो धुंध वाला चकती नियर लउके ले आ दू गो तारा एकरे साथे देखलाई पड़ें लें जिनाहन के आभासी मैग्नीट्यूड १०वाँ आ ११ 
वाँ हवे। ई दूनो बी-प्रकार के तारा  आ  के रोशनी के चलते एम78 में मौजूद धूर प्रकाशित होला आ एही रिफ्लेक्शन से ई नेबुला के उजास बने ला।

एम78 के बदरी में अइसन तारा समूह बाड़ें जे इंफ्रारेड बैंड में फोटो लिहले पर देखलाई पड़े लें। गुरुत्वाकर्षण के चलते एह नेबुला में मॉलिक्यूलर गैस सभ कई गो टुकड़ा में गुठली नियर बन गइल बाड़ें, आ इनहन के घन कोर सभ में  तक ले के नया तारा सभ के उत्पत्ती होखे के संभावना बा। लगभग 45 गो *T Tauri* प्रकार के वैरियेबल तारा सभ जे नौनिहाल तारा बाड़ें आ अभिन निर्माण के दौर में बाड़ें, एह नेबुला के हिस्सा बाड़ें। एही तरीका से 17 गो हर्बिग-हारो पिंड सभ के पता एम78 में लागल बाटे।

## फोटो गैलरी

VISTA views Messier 78.jpg|विस्टा दूरबीन से लिहल एम78 के फोटो
Making a Spectacle of Star Formation in Orion.jpg|स्पिटज़र दूरबीन से लिहल फोटो


## संदर्भ

## बाहरी कड़ी

* 
* SEDS: Starforming Nebula M78
* 
* NightSkyInfo.com – M78 
** M78 Wide Field 2009 November 26
** M78 and Reflecting Dust Clouds in Orion 2010 March 2
* 

श्रेणी:नेबुला
श्रेणी:खगोलिकी
नेबुला

**नेबुला** (; हिंदी: नीहारिका) कुछ बिसेस किसिम के — तारा सभ के बीचा के बदरी (*इंटरस्टेलर क्लाउड*) — होखे लीं जे पृथिवी से देखले पर आकास में धुंध के चकती नियर चाहे बदरी के टुकड़ा नियर देखलाइ पड़े लीं। एह *इंटरस्टेलर क्लाउड* में धूर, गैस, आयोनाइज्ड गैस आ प्लाज्मा नियर पदार्थ हो सके लें। पुराना समय में नेबुला आ गैलेक्सी सभ के बीचा में अंतर ना पता रहल आ अक्सर गैलेक्सी सभ के भी नेबुला कह दिहल जाय। हालाँकि, बीसवीं सदी के शुरुआत के दौर में वेस्टो स्लाइफर आ एडविन हबल नियर खगोलशास्त्री लोग गैलेक्सी सभ के असली रूप के चीन्हल आ ओकरे बाद से नेबुला आ गैलेक्सी सभ के बीचा में अंतर कइल जाये लागल। हबल, नेबुला सभ के तारा सभ के साथे जुड़ाव के चिन्हलें आ इहो नोटिस कइलें कि ई तारा सभ के रोशनी के रिफ्लेक्ट करें लीं।

## किसिम


File:Hubble Sees a Stellar "Sneezing Fit" (11467249715).jpg|Herbig–Haro object HH 161 and HH 164.
File:Omega Nebula.jpg|The Omega Nebula, an example of an emission nebula
File:Horsehead-Hubble.jpg|The Horsehead Nebula, an example of a dark nebula.
File:NGC6543.jpg|The Cat's Eye Nebula, an example of a planetary nebula.
File:PIA04533.jpg|The Red Rectangle Nebula, an example of a protoplanetary nebula.
File:SNR 0509.jpg|The delicate shell of SNR B0509-67.5
File:Tycho xrayonly.jpg|Tycho Supernova remnant in X-ray light 


## संदर्भ


श्रेणी:खगोली पिंड
रिफ्लेक्शन नेबुला

खगोलशास्त्र में **रिफ्लेक्शन नेबुला** () नेबुला सभ के एगो परकार हवे; ई अंतरिक्ष में अइसन इंटरस्टेलर डस्ट (तारा सभ के बीचा के धूर) के बदरी सभ होखे लीं जे आसपास के कौनों तारा (चाहे कई गो तारा सभ) के रोशनी के रिफ्लेक्ट करे लीं आ इहे रिफ्लेक्शन उजास के रूप में देखलाई देला। रिफ्लेक्ट करे के मतलब कि तारा के रोशनी एह तारा सभ के बीचा के धूर से टकरा के पृथिवी के ओर लवटे ला आ इहे हमनी के दूरबीन चाहे खाली आँख देखलाई पड़े ला। इहे कारन हवे की अइसन रिफ्लेक्शन नेबुला सभ से आवे वाला रोशनी के स्पेक्ट्रम ओह तारा सभ के रोशनी के स्पेक्ट्रम पर निर्भर होखे ला जिनहन के रोशनी ई नेबुला रिफ्लेक्ट क रहल होखे लीं। 

श्रेणी:नेबुला
एच वन इलाका

**एच वन इलाका** चाहे **एच वन क्षेत्र** () अंतरिक्ष में अइसन इंटरस्टेलर बदरी वाला इलाका हवें जे न्यूट्रल एटॉमिक हाइड्रोजन (HI) से बनल हवें आ इनहन में हीलियम आ अउरियो कुछ तत्व पावल जालें।

## नाँव
अंग्रेजी में ई नाँव HI चाहे H I लिखल जाला आ ऍच वन पढ़ल आ बोलल जाला। अंग्रेजी के अच्छर एच (H) हाइड्रोजन के चीन्हा हवे आ I रोमन अंक हवे एक खातिर। खगोलशास्त्र में I चीन्हा के इस्तेमाल न्यूट्रल परमाणु सभ खातिर कइल जाला।

एच वन इलाका
श्रेणी:नेबुला
एकेडमिक जर्नल

alt=|thumb|300x300px|कई किसिम के बिद्वत्तापूर्ण जर्नल छपे लें; एह फोटो में फ़ूड-साइंस के कुछ जर्नल देखावल गइल बाड़ें।
**एकेडमिक जर्नल** () चाहे **बिद्वत्तापूर्ण जर्नल** () अइसन जर्नल भा पीरियॉडिकल (निश्चित समय के आँतर पर छपे वाला प्रकाशन) होलें जिनहन में कौनों अकेडमिक बिसय भा ज्ञान के शाखा के बिद्वात्तापूर्ण लेख, रिसर्च-पेपर आ रिव्यू छपे लें। ई जर्नल साधारण तौर पर पियर-रिव्यू जर्नल होखे लें जिनहन के रेफ्रीड जर्नल भी कहल जाला।

ज्ञान के शाखा के सोभाव के हिसाब से एह जर्नल सभ के रूप आ फंक्शन अलग हो सके लें; बैज्ञानिक जर्नल आ सामाजिक भा कला के बिसय के जर्नल सभ में कुछ अंतर हो सके ला; ई लेख अकेडमिक जर्नल सभ के आम साधारण लच्छन सभ के बारे में बाटे। एह तरह जर्नल सभ के सामग्री के रूप में छपे वाला लेख मौलिक रिसर्च, रिव्यू लेख, आ किताब के रिव्यू होखे ला।

दुनियाँ के पहिला अकेडमिक जर्नल, *जर्नल दे सावंस* (*Journal des sçavans*) के मानल जाला जे जनवरी 1665 में छपल। एकरे ठीक बाद *फिलोसोफिकल ट्रांजेक्शंस ऑफ़ दि रॉयल सोसाइटी* (मार्च 1665), आ *मेमोइयर्स दे ल'अकेडमी दे साइंसेस़* (*Mémoires de l'Académie des Sciences*) (1666) छपे शुरू भइलें। पूरा तरीका से पहिला पियर-रिव्यू जर्नल *मेडिकल एस्सेस़ एंड ओब्ज़र्वेशंस* (1733) रहल।

## संदर्भ

## बाहरी कड़ी

श्रेणी:जर्नल
श्रेणी:पियर रिव्यू
श्रेणी:एकेडमिक पब्लिकेशन
एच टू इलाका

***एच टू'' इलाका''' चाहे ***एच टू* क्षेत्र*' () अंतरिक्ष में, तारा सभ के बीचा में बदरी (इंटरस्टेलर बदरी) वाला इलाका हवें जे आयोनाइज्ड हाइड्रोजन से बनल बाड़ें।

श्रेणी:एच टू इलाका
श्रेणी:नेबुला
पीरियॉडिकल साहित्य

**पीरियॉडिकल साहित्य** (Periodical literature), जिनहन के **पीरियॉडिकल पब्लिकेशन** चाहे **पीरियॉडिकल** कहल जाला) निश्चित समय के आँतर पर, लगातार सीरीज में छपे वाला साहित्य होला। सभसे आम उदाहरण पत्रिका (मैगजीन) बाड़ी स जे हप्तावार, महीनावार, तिमाही, छमाहीं छपे लीं। एकरे अलावा एकेडमिक जर्नल, न्यूजलेटर आ इयरबुक नियर चीज सभ एह कटेगरी के प्रकाशन में आवे लीं।

श्रेणी:साहित्य
पियर रिव्यू

**पियर रिव्यू** () कौनों काम भा रचना के अइसन मूल्यांकन आ समीक्षा होला जे ओह काम के रचनाकार के समकक्ष अउरी दूसर साथी बिद्वान लोग द्वारा कइल जाय।
मार्वल स्टूडियोज

**मार्वल स्टूडियोज़, एलएलसी** () चाहे **मार्वल स्टूडियोज** (जेकरा के पहिले 1993 से 1996 ले **मार्वल फ़िल्म्स** के नाँव से जानल जाय) एगो अमेरिकी फिलिम आ टीवी प्रोडक्शन कंपनी बाटे। ई वाल्ट डिज्नी कंपनी के डिवीजन, वाल्ट डिज्नी स्टूडियो के एगो सब्सिडरी कंपनी हवे। मार्वल स्टूडियो के प्रसिद्धी मार्वल सिनेमेटिक यूनिवर्स के फिलिम सभ खातिर हवे; ई फिलिम सभ मार्वल कॉमिक्स के पात्र सभ पर आधारित हईं।

2008 से अबतक ले, मार्वल स्टूडियो द्वारा कुल 27 मार्वल सिनेमेटिक यूनिवर्स के फिलिम रिलीज कइल गइल बाड़ी, *[[आयरन मैन (2008 फिलिम)|आयरन मैन]]* (2008) से ले के *[[स्पाइडर-मैन: नो वे होम]]* (2021) तक ले, आ 2021 के बाद से अबले पाँच गो टीवी सीरीज, *[[वैंडाविजन]]* (2021) से ले के *[[हॉकआई (2021 टीवी सीरीज)|हॉकआई]]* (2021) तक ले। टीवी सीरीज *[[वाट इफ़...? (टीवी सीरीज)|वाट इफ़...?]]* (2021) एह स्टूडियो के पहिली एनिमेटेड प्रापर्टी बा। ई सगरी फिलिम आ टीवी सीरीज सभ एक दुसरे से जुड़ल बाड़ीं आ कंटीन्यूइटी बना के कहानी आगे बढ़े ला; साथे में मार्वल वन-शॉट भी शामिल बा जे एही के प्रोडक्शन हवे। सगरी टीवी सीरीज में भी ई कंटीन्यूइटी जारी रखल गइल बाटे।

मार्वल सिनेमेटिक यूनिवर्स के अलावा, मार्वल स्टूडियो अउरी कई गो मार्वल-करेक्टर फिलिम फ्रेंचाइज सभ के साथे जुड़ल बा जे उत्तर अमेरिका के बॉक्स-ऑफिस पर $1 बिलियन से बेसी के कमाई करे वाला रहल बाड़ीं, इनहना में एक्स-मेन आ स्पाइडर-मैन संबंधित फ्रेंचाइज सामिल बाड़ीं।

मार्वल स्टूडियोज़ डिज़्नी+ पर प्रसारित होखे वाला टीवी सीरीज सभ के प्रोडक्शन से भी जुड़ल बा।

## संदर्भ

श्रेणी:अमेरिकी कंपनी
श्रेणी:फिलिम स्टूडियो
मार्वल सिनेमेटिक यूनिवर्स

**मार्वल सिनेमेटिक यूनिवर्स** () चाहे संछेप में **एमसीयू** (**MCU**) एगो अमेरिकी मीडिया फ्रेंचाइज आ शेयर्ड यूनिवर्स (साझा ब्रह्मांड) बाटे जे मार्वल स्टूडियोज के सुपर-हीरो फिलिम सभ पर आधारित बा। ई सगरी फिलिम सभ अमेरिकी मार्वल कॉमिक्स में छपे वाला कैरेक्टर सभ के ऊपर आधारित फिलिम हईं।  फ्रेंचाइज में फिलिम सभ के अलावा टीवी सीरीज, छोट फिलिम, डिजिटल सीरिज, आ साहित्य शामिल बाटे। ई साझा ब्रह्मांड कॉमिक्स सभ के तर्ज पर, एक साथे जुड़ल कहानी, कैरेक्टर आ कहानी सभ के क्रासओभर के रूप में (एक कहानी में दुसरे कहानी से कैरेक्टर, प्लाट, सेटिंग वगैरह ले के) बनावल गइल बाड़ीं।

श्रेणी:मार्वल स्टूडियोज
ब्लॉकफील्ड

**ब्लॉकफ़ील्ड** (blockfield), चाहे **ब्लॉक फील्ड** (block field)), **फेल्सेनमीर** (Felsenmeer), **बोल्डर फ़ील्ड** चाहे **स्टोन फील्ड** अइसन जमीनी सतह होला जे बोल्डर चाहे बड़हन चट्टानी टुकड़ा सभ से तोपाइल होखे; आमतौर पर अइसन थलरूप अल्पाइन आ उपध्रुवीय जलवायु वाला इलाका में होखे लें आ पेरीग्लेशियर प्रकृया से जुड़ल होखे लें। ब्लॉकफील्ड सभ चट्टान सभ में छय से बने वाला थलरूप सक्री (scree) आ टॉलस ढाल (talus slope) से बहुत अलग होखे लें। अइसन मानल जाला कि एह सभ के उत्पत्ती जमीन के भीतर बरफ के कारन होखे वाला चट्टान क्षय से भइल होखी। बिकल्प के रूप में अइसनो थियरी दिहल गइल बा की इनहन के उत्पत्ती रासायनिक चट्टानक्षय (केमिकल वेदरिंग) से भइल हो सके ला जब नियोजीन में जलवायु कुछ गरमाह रहल होखी। मतलब की ई अइसन थलरूप हो सके लें जिनहन पर पेरीग्लेशियल प्रासेस सभ बाद में काम कइले होखिहें।

## संदर्भ

श्रेणी:पेरीग्लेशियल थलरूप
पिल्ला

**पिल्ला** () कुक्कुर के बच्चा होला। मादा बच्चा सभ के पिल्ली कहल जाला।

श्रेणी:कुक्कुर
डेनमार्क जलजोड़ के झरना

**डेनमार्क जलजोड़ के झरना** () समुंदर के भीतर मौजूद एगो झरना बाटे। ई अटलांटिक महासागर में आर्कटिक घेरा के लगे आइसलैंड आ ग्रीनलैंड के बीचा में बाटे। एक तरीका से एकरा के दुनियाँ के सभसे बड़हन झरना मानल जाला जहाँ पानी लगभग  नीचे गिरे ला। एकर निर्माण अलग-अलग घनत्व के पानी के मिले से होला जहाँ ठंढा भारी पानी तेजी से नीचे के ओर बइठे ला।

## संदर्भ

## बाहरी कड़ी
* Diagram on the website of the National Ocean Service 
* La circulation oceanique 
* YouTube Channel - QI: Quite Interesting

श्रेणी:झरना
तुगेला झरना

**तुगेला झरना** दक्खिन अफ्रीका के ड्रेकेन्सबर्ग पहाड़ पर एगो सीजनल झरना बाटे। ई एगो सीढ़ीदार प्रकार के झरना हवे जेह में कुल पाँच गो खंड में पानी नीचे ले पहुँचे ला। ऊपर से नीचे के आधार तक ले के पूरा ऊँचाई के आधार पर अब एकरा के दुनियाँ के सभसे ऊँच झरना मानल जाला; जबकि सिंगल ड्राप के आधार पर वेनेजुएला के एंजेल झरना सभसे ऊँच हवे।

## संदर्भ

श्रेणी:झरना
श्रेणी:अफिरका के थलरूप
श्रेणी:अफिरका के भूगोल
तुलसी

240px|thumb|श्यामा तुलसी
**तुलसी** (*Ocimum tenuiflorum*) फूलदार पौधा सभ के *लैमिनासियाई* परिवार के, सालभर हरियर रहे वाला, सुगंधित पौधा हवे। ई भारतीय उपमहादीप के मूल अस्थानी पौधा हवे आ एह मूल इलाका के अलावा दक्खिन पूर्ब एशिया के कई हिस्सन में उपजावल जाला। भारत आ नेपाल में एकरे उपजावे के मुख्य वजह एकर जड़ी-बूटी के रूप में इस्तेमाल आ धार्मिक महत्व के पौधा होखल हवे। आयुर्वेद में आ देसी खर-बीरो वाला दवाई सभ में एकर इस्तेमाल होखे ला। हिंदू धरम में कुछ लोग एकरा के देवी के चीन्हा माने लें आ वैष्णव लोग के पूजा-पाठ में एकर खास महत्व हवे जहाँ एकरे पतई से ठाकुर जी के भोग लगावे से ले के एकरे लकड़ी के मनका से बनला माला से बिष्णु के मंत्र जाप ले में इस्तेमाल होखे ला।

भारत आ नेपाल में एकर तीन गो किसिम उपजावल जालें: राम तुलसी, कृष्ण तुलसी आ बन तुलसी।

## परिचय
तुलसी - (Ocimum sactum) एगो द्विगुणित आ जड़ी-बूटी वाला औषधीय पौधा हवे। ई झाड़ी के रूप में बढ़ेला आ 1 से 3 फीट ऊँच होला। एकर पत्ता पर बैंगनी रंग के हल्का रोम होला। पत्ता सुगंधित आ अंडाकार भा लम्बा होला, 1 से 2 इंच लंबा होला। फूल के डंठल बहुत नरम आ 8 इंच लंबा होला आ एकर कई रंग के शेड होला, जेकरा पर बैंगनी आ गुलाबी रंग के बहुत छोट दिल के आकार के फूल के गोल-गोल बिन्यास कइल जाला। बीया सपाट पीयर अंडाकार होला आ छोट-छोट करिया निशान होला। 

नया पौधा मुख्य रूप से बरसात के मौसम में उगेला आ जाड़ा में फूले लागेला। ई पौधा सामान्य रूप से दू-तीन साल ले हरियर रहे ला। एकरा बाद ओकर बुढ़ापा आवेला। पतई कम आ छोट हो जाला आ डाढ़ सूखल लउकेला। एह घरी एकरा के हटा के नया रोपे के जरूरत लउकत बा।

## प्रजाति
तुलसी आम तौर पर बा: निम्नलिखित प्रजाति पावल जालीं:

# ओसिमम अमेरिकन (काला तुलसी) गंभीरा भा ममरी।
# ओसिमम बेसिलिकम (मरुआ तुलसी) मुंजारिकी भा मुरसा।
# ओसिमम बेसिलिकम न्यूनतम बा।
# आसीमम ग्रेटिसिकम (राम तुलसी / वान तुलसी / अरण्यतुलसी) के नाम से जानल जाला।
# ओसिमम किलिमंडचेरिकम (कैम्पर तुलसी) के नाम से जानल जाला।
# ओसिमम सैक्टम आ...
# ओसिमम विरिडी के नाम से जानल जाला।           

एह में से ओसिमम सैक्टम के मुख्य भा पवित्र तुलसी मानल जाला, एकर दू गो मुख्य प्रजाति भी बाड़ी स - श्री तुलसी, जिनकर पत्ता हरियर आ कृष्ण तुलसी, जिनकर पत्ता नीला-बैंगनी रंग के होला। श्री तुलसी के पतई आ डाढ़ उज्जर होला जबकि कृष्ण तुलसी के पतई आ डाढ़ करिया रंग के होला। 

गुण आ धर्म के नजरिया से करिया तुलसी के श्रेष्ठ मानल जाला बाकिर अधिकतर विद्वानन के मत बा कि दुनु गुण में बराबर बा. तुलसी के पौधा हिन्दू धर्म में पवित्र मानल जाला आ लोग एकरा के अपना घर के आँगन भा दुआर में भा बगइचा में लगावेला। भारतीय संस्कृति के प्राचीन शास्त्र वेद में भी तुलसी के गुण आ एकर उपयोगिता के वर्णन बा। एकरा अलावे तुलसी के कवनो ना कवनो रूप में एलोपैथी, होम्योपैथी अवुरी यूनानी के दवाई में भी इस्तेमाल होखेला।

## संदर्भ

श्रेणी:आयुर्वेद में इस्तेमाल होखे वाला पौधा
श्रेणी:जड़ीबूटी
जरकुस

**जरकुस** चाहे **जरकुश** (; *Cymbopogon flexuosus*) कुश नियर होखे वाला एगो घास हवे। एकरा के भारतीय उपमहादीप में *लेमन ग्रास* भा नीबू घास भी कहल जाला। एकर पतई मीसे पर महकदार होखे ला। ई जड़ीबूटी में इस्तेमाल होखे ला।

## संदर्भ

श्रेणी:जड़ीबूटी
श्रेणी:आयुर्वेद में इस्तेमाल होखे वाला पौधा
लोहड़ी

**लोहड़ी** जाड़ा के समय में भारतीय उपमहादीप में मनावल जाए वाला एगो लोक तिहुआर हवे। मुख्य रूप से भारत आ पाकिस्तान के पंजाब क्षेत्र आ आसपास के इलाका सभ में ई तिहुआर सिख, हिंदू आ अन्य धरम के लोगन द्वारा मनावल जाला। परंपरा अनुसार ई सुरुज के संक्रांति, जेकरे बाद दिन के लंबाई बढ़े लागे ला, से जुड़ल तिहवार हवे आ मकर संक्रांति के एक दिन पहिले के रात के मनावल जाला। अंग्रेजी कलेंडर के हिसाब से ई हर साल १३ जनबरी के मनावल जाला। एकरा के माघी भी कहल जाला काहें से कि ई चंद्र-सुरुज कलेंडर के हिसाब से माघ महिन्ना में पड़े ला।

तिहुआर के मनावे के परंपरा में रात के लकड़ी के ढेर जरावल जाला आ ओकरे आसपास नाच-गाना होखे ला। परंपरानुसार खान-पान आ एक दुसरे के बधाई दिहल तिहुआर के रेवाज में सामिल बा।

श्रेणी:भारत के परब तिहुआर आ उत्सव
श्रेणी:पाकिस्तान के परब तिहुआर आ उत्सव
श्रेणी:जनबरी के परब-तिहुआर
श्रेणी:माघ महीना के तिहुआर
श्रेणी:पंजाबी संस्कृति
पेरीग्लेशियर प्रॉसेस आ थलरूप

[250px|thumb|पघिलाव के समय एगो [पिंगो आ पैटर्न्ड ग्राउंड के उदाहरण।]]
**पेरीग्लेशियर प्रॉसेस** (; हिंदी: परिहिमानी प्रक्रिया) अइसन भूआकृतिबैज्ञानिक प्रक्रिया भा प्रॉसेस होखे लीं जे ग्लेशियर सभ के किनारे फइलल इलाका में घटित होखे लीं आ इनहन के रिजल्ट पेरीग्लेशियल थलरूप (periglacial landforms) होखे लें। ग्लेशियर सभ के आसपास के क्षेत्रन में अइसन इलाका होखे लें जहाँ जमीन के भीतर कुछ गहिराई पर हमेशा जमल रहे वाली जमीन परमाफ्रास्ट पावल जाले, एह इलाका सभ में ऊपर के जमीनी हिस्सा पर, सीजन अनुसार जम जाये आ पघिले, के दौरान जमीन पर कई किसिम के बिसेस थलरूप जनम लेलें। अइसन इलाका आमतौर पर पुराना समय में ग्लेशियर से तोपाइल इलाका होखे लें।

## थलरूप
* पिंगो
* पैटर्न्ड ग्राउंड
* रॉक ग्लेशियर
* फेल्सेनमीर चाहे ब्लॉकफ़ील्ड्स
* पल्सा

## फोटो गैलरी

Permafrost in Herschel Island 015.jpg|परमाफ्रास्ट के बरफ
Permafrost in Herschel Island 010.jpg|परमाफ्रॉस्ट के पघिलाव
Blockstrom Felsenmeer Odenwald 2006.jpg|फेल्सेनमीर चाहे ब्लॉकफ़ील्ड्स
Patterned ground located in the Atacama Desert (Chile).jpg|सूखल पैटर्न ग्राउंड
Pingos near Tuk.jpg|पिंगो
Palsaaerialview.jpg|पल्सा के उदाहरण


श्रेणी:भूआकृति बिज्ञान
हेट स्पीच

thumb|पोलैंड में सिम कार्ड पर नफरत भरल भाषण के खिलाफ अभियान के नारा लिखल बा "शब्द में सत्ता बा, समझदारी से इस्तेमाल करीं"।
***हेट स्पीच*** () पब्लिक के सोझा दिहल अइसन बयान, भाषण चाहे कौनों कथन भा अभिव्यक्ति होलें जे केहू ब्यक्ति चाहे समाज के कौनों समूह के टारगेट कइ के ओकरे नस्ल, धर्म, लिंग नियर कौनों आधार पर भेदभाव के बढ़ावा देवे लें चाहे ओह ब्यक्ति भा समूह के प्रति निंदा आ घृणा से भरल आक्रामक बयान होखे लें। आम तौर पर ई अइसन बयान होखे लें जिनहन के इरादा कवनो विशेष समूह के प्रति घृणा पैदा करल होखे ला। अइसन बयान सभ के परिणामस्वरूप हिंसा होखले के आशंका हो सके ले।

हेट स्पीच से निपटे खातिर अलग-अलग देसन में अलग किसिम के क़ानून बाड़ें। भारत में कानूनी रूप से एकर कौनों सटीक परिभाषा ना बाटे; भारत सरकार के गृह मंत्रालय के नियुक्त कइल के. टी. विश्वनाथन कमेटी एह मामिला में सख्त कानून बनावे के सलाह दिहले रहल जेह में आइपीसी के धारा 153 सी (बी) आ धारा 505 ए में संसोधन करे के सुझाव सामिल रहे।

## संदर्भ

श्रेणी:समाज
श्रेणी:सामाजिक मुद्दा
श्रेणी:अपराध
भेदभाव

**भेदभाव** केहू ब्यक्ति चाहे समूह के ओकरा जाति, धर्म, रंग, नस्ल लिंग वगैरह नियर चीजन के आधार पर ओकरा के अलगा किसिम के माने के बेहवार हवे। आमतौर पर ई निंदा चाहे घिन के भावना के साथे आ नीचा बूझे वाला बेहवार होखे ला।
अइसन भेदभाव डाइरेक्ट, इनडाइरेक्ट चाहे इंटरसेक्शनल हो सके ला।

## संदर्भ

श्रेणी:समाज
श्रेणी:सामाजिक मुद्दा
धर्मांधता

**धर्मांधता** अपना धरम-संप्रदाय में अंधा शरधा होखे के चलते दुसरे धरम के खातिर द्वेष के भावना हवे; अपना धरम आ मजहब के हित के नाँव पर अनुचित काम कइल धर्मांधता हवे।

## संदर्भ

श्रेणी:धर्म
श्रेणी:सामाजिक मुद्दा
ऑक्सफैम

**ऑक्सफैम** () 21 ठे स्वतंत्र चैरिटेबल संस्था सभ के कन्फ़ेडरेशन बाटे जे बैस्विक गरीबी उन्मूलन पर फोकस करे ला, 1942 में ब्रिटेन में संस्थापित भइल आ एकर अगुआई ऑक्सफैम इंटरनेशनल (Oxfam International) करे ला।

## संदर्भ

श्रेणी:ऑर्गेनाइजेशन
श्रेणी:इंटरनेशनल ऑर्गेनाइजेशन
बिहार में पर्यटन

भारत के पूरबी हिस्सा में मौजूद **[[बिहार]] राज्य में पर्यटन** के बिबिध अवसर एकरा समृद्ध इतिहास आ सांस्कृतिक वरासत के चलते बाड़ें; 3000 सालन से बेसी के समय से आबाद ई इलाका कई किसिम के इतिहासी धरोहर के इलाका हवे जे पर्यटक लोग के आकर्षण बने लें। बुद्ध के मुख्य कर्मस्थली रहल बिहार आ कौनों जमाना में मगध कई ठे बिसाल साम्राज्य सभ के हृदयस्थल रहल बिहार बौद्ध धर्म से जुड़ल धार्मिक तीर्थयात्री लोगन के आकर्षित करे ला आ साथे साथ एहिजा हिंदू धर्म आ सिख धर्म के महत्वपूर्ण अस्थान होखे के चलते तीर्थयात्री लोग आवे ला। गंगा के मैदानी इलाका में मौजूद एह राज्य में इकोटूरिज्म खातिर कई आकर्षण बाड़ें। एह सभ के चलते इहाँ पूरा दुनिया से पर्यटक लोग आवे ला। एगो अनुमान के मोताबिक इहाँ सालाना 60 लाख (6 मिलियन) पर्यटक लोग आवे ला।

चंद्रगुप्त मौर्य के शासनकाल में, मेगस्थनीज (B.C. 350-290 B.C.) एह इलाका के भ्रमण कइलें जेकर बिबरन आ बरनन उनुके किताब इंडिका में दर्ज मिले ला। उनुके बेटा डायोनाइज अशोक के जमाना में पाटलिपुत्र (वर्तमान पटना) के यात्रा कइलें। सातवीं सदी में ह्वेन सांग आ आइ चिंग नियर चाइनीज यात्री लोग नालंदा के परसिद्ध बिस्वबिद्यालय में अध्ययन करे खातिर इहाँ आइल रहल।

## इकोलॉजिकल पर्यटन

### नेशनल पार्क, सैंक्चुअरी आ सफारी

### जल भंडार

### पहाड़ी आ गुफा

## कनेक्टिविटी आ पहुँच
[200px|thumb|right|[पटना जंक्शन रेलवे टीशन के मुख्य गेट]]

बिहार पर्यटक लोगन खातिर एगो महत्व के बीचा में पड़े वाला जगह हवे जहाँ भारत के एकगो राज्य से दुसरे राज्य जाए वाला लोग रुके ला। बिहार पूरा देस के साथे हवाई, रेल आ सड़क मार्ग से बढ़ियां से जुड़ल बाटे।
* **हवाई जहाज से**
राजधानी पटना में एगो राष्ट्रीय हवाई अड्डा पटना हवाइअड्डा बाटे। ई पूरा देस के बड़हन शहर सभ से जुड़ल बा आ रोज फ़्लाइट सब के इहाँ से आवागमन बाटे। गया हवाईअड्डा एगो इंटरनेशनल हवाईअड्डा हवे जे बिहार आ बगल के राज्य झारखंड दुनों खातिर महत्व के बाटे। गया के हवाईअड्डा राजधानी पटना से 96 किमी के दूरी पर बा आ कोलंबो, बैंकाक, सिंगापुर आ भूटान से जुड़ल बाटे।
* **रेल से**
बिहार के मध्य भाग में स्थिति एकरा के कई गो मेन रेल लाइन सभ से जोड़े ले। ज्यादातर इलाका पुरूब मध्य रेल के अंतर्गत आवे ला। देस के राजधानी दिल्ली आ पूरबी भारत के सभसे महत्व के शहर कलकत्ता दुनों से ई जुड़ल बाटे; दिल्ली-हाबड़ा लाइन बिहार के गया से हो के गुजरे ले। एकरे अलावा दिल्ली से गौहाटी के जाए वाला रूट जे पूर्वोतर भारत से जोड़े ला बिहार से हो के गुजरे ला। राजधानी के पटना जंक्शन रेलवे इस्टेशन कुछ सभसे ब्यस्त टीशन सभ में गिनल जाला आ एकरे अलावा एहिजा दानापुर आ राजेंद्रनगर नियर टीशन एकर लोड कम करे खातिर बाने। इहाँ से बंबई आ दक्खिन भारत के अउरी मुख्य शहरन खातिर डेली रेलगाड़ी चले लीं।
* **सड़क से**
बिहार के मुख्य शहर आपस में सड़क मार्ग से बढियाँ से कनेक्टेड बाड़ें। परिवहन बेवस्था में सरकारी आ प्राइवेट दुनों किसिम के बेवस्था मौजूद बाटे। झारखंड, उत्तर प्रदेश, पच्छिम बंगाल नियर अगल-बगल के राज्यन खातिर इंटरस्टेट बस सुबिधा उपलब्ध बा। रोडवेज के बस सभ बिहार से नैपाल के कई शहरन खातिर उपलब्ध बाड़ीं। सरकार सड़क परिवहन के बेहतर बनावे खाती मर्सिडीज के लक्जरी बस चला रहल बाटे आ अइसन 92 ठे बस सभ कुल 17 ठे रूट पर चल रहल बाड़ीं सऽ।

## संदर्भ

## बाहरी कड़ी

* Bihar Tourism Official website  
* Official website Of Directorate of Tourism, Bihar 
* Official website Of Bihar Tourism Development Corporation 



पर्यटन
इंटरलिंग

**इंटरलिंग**, पहिले **ऑक्सीडेंटल**, एडगर देल वाह्ल के निर्मित आ 1922 में प्रकाशित एगो इंटरनेशनल सहायक भासा हवे।

## संदर्भ


श्रेणी:भाषा
श्रेणी:इंटरलिंग
जलोढ़ मैदान

240px|thumb|alt=मैदान जेह में नदी के बहाव आ निचला कछार देखलात बा, दुनों ओर तनिका ऊँच पुरान मैदान|नदी के कछार (फ्लड प्लेन) आ ओकरे दुनों ओर जलोढ़ मैदान
कौनों **जलोढ़ मैदान** () एगो बिस्तृत आ लगभग सपाट थलरूप होखे ला जे बहुत लंबा समय के दौरान नदी सभ के ले आइल सेडीमेंट सभ के जमाव से बने ला। नदी सभ अपना सुरुआत के ऊँच इलाका सभ के पदार्थ बहा के ले आवे लीं आ निचला हिस्सा में इनहन के जमाव करत जालीं, एह जमाव से जलोढ़ माटी बने ले। बाढ़ के मैदान भा कछार (flood plain) एह प्रासेस के हिस्सा होला जे लगभग हर साल नदी में पानी के हाई सीजन के दौरान बूड़ जाला; जबकि जलोढ़ मैदान एगो बड़हन इलाका होखे ला जेह में ई कछार इतिहासी रूप से शिफ्ट हो-हो के एकर निर्माण कइले होखे ला।

ऊँच अस्थान (हाईलैंड) सभ के वेदरिंग के प्रासेस सब से कटाव होखे ला आ ई पदार्थ नदी के पानी के बहाव के साथे निचला इलाका में आ जालें, इहाँ ढाल कम होखे के चलते पानी के बहाव के गति कम हो जाला जेकरा कारन नदी के पानी इनहन के बहा के ले जाए में अक्षम हो जाला आ अपना तीरे पर जमा करत जाला। आमतौर पर जब नदी में बाढ़ के सीजन होला नदी के पानी के साथे ई पदार्थ दूर ले फइल जालें आ जब बाढ़ के पानी उतरे ला तब ई ओहिजे छूट जालें। भूबैज्ञानिक समय के लमहर काल में ई जमाव हर साल होखत होखत एगो लगभग सपाट मैदान के निर्माण हो जाला।

हालाँकि, बाढ़ के मैदान एकदम सपाट आकृति वाला चीज ना होला आ एहू में कुछ छोट-स्तर के थलरूप पावल जालें जिनाहन के बाढ़ के मैदान के थलरूप कहल जाला। नैचुरल लीवी (प्राकृतिक तटबंधा), नदी के मियांडर, रेत के लंबाई में जमाव से बनल बार, छाड़न चाहे गोखुर झील वगैरह एह मैदान सभ के प्रमुख थलरूप होखे लें।

जलोढ़ मैदान पृथिवी के सतह पर के कुछ सभसे महत्व वाला हिस्सा हवें। दुनियाँ के कई गो पुरान सभ्यता सभ एही अल्यूवियल मैदान सभ में जनम लिहली आ बिकसित भइलिन।

## संदर्भ

### किताबी स्रोत


श्रेणी:भूआकृति बिज्ञान
श्रेणी:नदी मॉर्फोलॉजी
जलोढ़

**जलोढ़** (; *ऍल्यूवियम* चाहे *अल्यूवियम*) नदी के द्वारा बहा के ले आइल पदार्थ होलें जे नदी के मार्ग में जमा हो जालें आ बिबिध थलरूप सभ के निर्माण करे लें। इनहन के **जलोढ़ निक्षेप** चाहे **जलोढ़ जमाव** () कहल जाला, इनहन में ग्रैवेल, रेत (बालू), सिल्ट आ क्ले (चिकनी मट्टी) होखे ला।

## संदर्भ

श्रेणी:भूआकृति बिज्ञान
लैंडस्केप इकोलॉजी

**लैंडस्केप इकोलॉजी** (; *लैंडस्केप इकॉलजी*; हिंदी: *भूदृश्य पारिस्थितिकी*) अध्ययन के शाखा हवे जेह में इकोसिस्टम सभ के बीचा में इलाकाई क्रिया-प्रतिकिया के आ पैटर्न के अध्ययन होला, देखल जाला कि ई इंटरैक्शन सभ कवना तरीका से इकोलॉजिकल प्रासेस सभ के परभावित करत बाड़ें, बिसेस रूप से एह इंटरैक्शन सभ से पैदा होखे वाला बिबिधता के संदर्भ में ई अध्ययन होखे ला।

## संदर्भ

श्रेणी:भौतिक भूगोल
श्रेणी:इकोलॉजी
यूरो चीन्हा

**यूरो चीन्हा** (€) यूरोजोन के करेंसी यूरो खातिर करेंसी चीन्हा हवे। यूरोजोन के अलावा कुछ अउरीयो देस जइसे कि कोसोवो आ मोंटेनीग्रो एकतरफा रूप से यूरो के ऑफिशियल करेंसी के दर्जा देवे लें। ई चीन्हा यूरोपियन कमीशन द्वारा 12&nbsp;दिसंबर 1996 के पब्लिक के सोझा रखल गइल आ एह में रोमन अच्छर E (चाहे एप्सिलॉन) ख़ास तरीका के इस्टाइल में बनल बाटे जेह में बीचा के पट कटाव दू गो लाइन के हवे जबकि आमतौर पर ई लिखे में एकही लाइन से काटल जाला।

अंग्रेजी में लिखत समय साधारण तौर पर ई चीन्हा गिनती के ठीक पहिले बिना स्पेस दिहले लिखल जाला (जइसे की  €10) जबकि बाकी अउरी यूरोपियन भाषा सभ में ई चीन्हा गिनती के बाद लिखल जाला आ स्पेस भा बिना स्पेस दुनों तरीका से लिखल जा सके ला (जइसे की 10 €, 10€)।

## इहो देखल जाय
* भारतीय रुपिया के चीन्हा 

श्रेणी:करेंसी चीन्हा
क्रिप्टोकरेंसी

**क्रिप्टोकरेंसी** () चाहे **क्रिप्टो करेंसी** बाइनरी डेटा के अइसन तरीका से डिजाइन कइल कलेक्शन हवे जेकरा के आर्थिक लेनदेन के जरिया के रूप में इस्तेमाल कइल जा सके ला।

## इहो देखल जाय
* डोजकॉइन
* बिटकॉइन


श्रेणी:करेंसी
एयर झील

**एयर झील** (), जेकरा के कभि-कभार **आयर झील** भी कहल जाला, ऑस्ट्रेलिया में एगो थलभीतरी झील बा जे एह महादीप से सभसे बड़हन झील आ सभसे निचाई के बिंदु हवे। महादीप में ई पूरबी बिचला हिस्सा में पड़े ले जबकि साउथ 

आस्ट्रेलिया प्रांत के एकदम उत्तरी हिस्सा में स्थित बा। एडिलेड शहर से एह झील के दूरी लगभग  बा। ई छीछिल झील हवे जे भरपूर बिस्तार वाला एयर झील थाला के पानी के आगमन के सेंटर हवे जबकि एकर पानी कहीं बहरें ना निकले ला; एह तरीका से ई बेसिन एगो थलभीतरी बेसिन हवे आ ई झील एगो थलभीतरी झील हऽ जेकरा से पानी बहरें समुंदर में ना जाला। ई ऑस्ट्रेलिया के सभसे निचाई वाला प्राकृतिक जगह हवे करीबन  समुंद्रतल से नीचे आ जब कभी-कभार ई झील पूरा भर जाले आस्ट्रेलिया के सभसे बड़हन झील बन जाले आ एकर सतह के रकबा  हो जाला। जब ई पानी से पूरा भरल रहे ले तब एकर खारापन ओतने होला जेतना समुंदरी पानी के होखे ला; बाकी जब एह में पानी कम हो जाला तब ई अतिखारी (हाइपरसेलाइन) झील बन जाले।यह झील रेनॉल्ड रेंज व मैकडोनाल्ड रेंज के मध्य स्थित हैं 

## संदर्भ

श्रेणी:ऑस्ट्रेलिया के झील
क्रिसमस दीप

**क्रिसमस दीप** चाहे **क्रिसमस आइलैंड** (ऑफिशियल:  *the *'Territory of Christmas Island**', *दि टेरिटरी ऑफ़ क्रिसमस आइलैंड*) ऑस्ट्रेलिया के एगो बाहरी राज्यक्षेत्र (टेरिटरी) हवे जे हिंद महासागर में जावा आ सुमात्रा दीप सब से लगभग 350किमी के दूरी पर आ ऑस्ट्रेलिया के मुख्य भूमि से लगभग 1,550किमी के दूरी पर बाटे। ई एगो दीप हवे जेकर रकबा लगभग 135 वर्ग किलोमीटर बाटे।

## संदर्भ

श्रेणी:ऑस्ट्रेलिया
श्रेणी:हिंद महासागर के दीप
क्रिसमस आइलैंड (बहुअर्थी)

**[[क्रिसमस दीप]]** हिंद महासागर में एगो ऑस्ट्रेलियाई टेरिटरी

**क्रिसमस आइलैंड** चाहे **क्रिसमस दीप** के अउरी मतलब हो सके लें:

## जगह
* क्रिसमस आइलैंड, नोवा स्कोशिया, कनाडा में एगो कम्युनिटी
* किरितिमाती, जेकर एगो नाँव क्रिसमस आइलैंड हवे, प्रशांत महासागर में किरबाती देस के एगो दीप हवे; एहिजे 1950 के दशक में ब्रिटिश लोग परमाणु परिक्षण कइल
* क्रिसमस आइलैंड (तस्मानिया), उत्तर-पच्छिम तस्मानिया के तट के लगे एगो दीप, ऑस्ट्रेलिया के हिस्सा
* लिटिल क्रिसमस आइलैंड, तस्मानिया के पूरुब में
रिफ्ट घाटी

**रिफ्ट घाटी** पृथिवी के सतह पर टेक्टॉनिक हलचल के कारन बने वाली घाटी होखे लीं। साधारण तौर पर ई पहाड़ी इलाका सभ चाहे हाइलैंड सब के बीचा में लमहर दरार नियर आकृति के होखे लीं आ बेसी गहिराई होखे पर इनहन में झील के उत्पत्ती हो जाला।

अइसन घाटी तनावकारी चाहे बिस्तारकारी टेक्टॉनिक हलचल (एक्टेंशनल टेक्टॉनिक्स) के चलते फॉल्ट बने आ जमीन के नीचे के ओर धँसक जाए के कारन बनल एक ठो चाहे कई ठे रिफ्ट सब के रूप में बने लीं। इनहन के गहिराई में अउरी दुसरे अपरदन के क्रिया सब के चलते बढ़ती हो सके ला; पानी एकट्ठा हो जाए पर झील सभ के निर्माण हो सके ला, चाहे समुंद्र के पानी प्रवेश क के छोट सागर के रूप से सके ला। उदाहरण खातिर पूर्बी अफ्रीकी रिफ्ट घाटी में कई गो झील पावल जालीं आ अफिरका आ अरब प्रायदीप के बीचा में मौजूद लाल सागर एक किसिम के रिफ्ट घाटिये हवे जे समुंद्र में बूड़ गइल हवे। भारत में नर्मदा नदी के घाटी के रिफ्ट घाटी के उदाहरण मानल जाला।

## उत्पत्ती
प्लेट टेक्टॉनिक्स के एगो खास प्रकार हवे एक्टेंशनल टेक्टॉनिक्स जहाँ इलाका के चट्टान सब चाहे पूरा लिथास्फियर कौनों लाइन के सहारे बिपरीत दिसा में खिंचाव के सामना करे ला। एह तरह के स्ट्रेचिंग से फॉल्ट (दरार) आ रिफ्ट सभ के उत्पत्ती होखे ला। अइसन छोट-छोट रिफ्ट सभ के ग्राबेन भी कहल जाला चाहे अगर धँसाव एकही दिसा से होखे तब हाफ-ग्राबेन कहल जाला। अइसन ग्राबेन सभ के कई गो संख्या में आ लंबाई में जुड़ाव बड़हन रिफ्ट में बदल जाला आ पृथिवी के ऊपर ई धँसक गइल हिस्सा एगो लमहर निचाई के थलरूप बन जाला जेकरा के रिफ्ट घाटी कहल जाला।

हालाँकि, अगर समुंद्र के भीतर के आकृति सभ के गिनती में लिहल जाय आ ओहिजो बनल अइसन रूप सभ के रिफ्ट घाटी में शामिल कइल जाव तब सभसे बिसाल रिफ्ट घाटी समुंद्र के भीतर मिड-ओशनिक-रिज सभ के बीचा में बनल बाड़ी, जहाँ प्लेट के एक-दुसरे से दूर हटे वाला (डाइवरजेंट बाउंड्री) किनारा होखे लें। एकर बेहतरीन उदाहरण मिड-अटलांटिक रिज आ पूर्बी प्रशांत राइज बाड़ें जहाँ अइसन रिफ्ट घाटी बनल बाड़ी सऽ।

श्रेणी:भूआकृति बिज्ञान
गुरु ग्रंथ साहिब

**गुरु ग्रंथ साहिब** सिख धरम के सभसे केंद्रीय महत्व वाला पबित्र धरमग्रंथ हवे, सिख लोग एकरा के अंतिम आ शास्वत गुरु के दर्जा देला, जबकि एकरे पहिले दस गो मानुष रुपी गुरु लोग के परंपरा चलत चलि आइल रहल। एकर पहिला स्वरूप, जेकरा के **आदि ग्रंथ** कहल जाला, पाँचवाँ गुरु, गुरु अर्जन देव (1564-1606) द्वारा संकलित कइल गइल। ई संकलन 29 अगस्त 1604 के पूरा भइल आ अमृतसर के स्वर्ण मंदिर में 1 सितंबर 1604 के अस्थापित कइल गइल। बाबा बुद्धा के स्वर्ण मंदिर के पहिला ग्रंथी नियुक्त कइल गइल। एकरे कुछ समय बाद गुरु हरगोबिंद *रामकली का वार* जोड़लें। बाद में दसवाँ गुरु, गुरु गोबिंद सिंह, एह में गुरु तेग बहादुर के स्लोक जोड़ के एह ग्रंथ के आपन उत्तराधिकारी घोषित क दिहलें कि अब एकरे बाद केहू मनुष्य गुरु ना होखी बलुक इहे ग्रंथ अंतिम आ शास्वत गुरु रही। इहे दुसरा स्वरुप गुरु ग्रंथ साहिब के रूप में जानल जाला आ कभी-कभार आदि ग्रंथ कहाला।

ग्रंथ में कुल 1,430 अंग (पन्ना) आ 5,894 शबद (बंदिश के लाइन सब) बाड़ीं जिनहन के उत्तर भारतीय संगीत के राग सभ में निबद्ध कइल गइल हवे। पूरा ग्रंथ के 31 मुख्य राग सभ में बाँटल गइल बाटे, एकरे बाद हर राग के लंबाई आ रचयिता के आधार पर बाँटल गइल बा। गुरुग्रंथ साहिब के लिखाई गुरुमुखी लिखाई में हवे आ एह में कई गो भासा सब के समावेश बाटे; लहंदा, ब्रजभाषा, कौरवी, संस्कृत, सिंधी आ फारसी वगैरह भासा सब एह में सामिल बाड़ीं। एह भाषा में लिखल प्रति सभ पर एकरे भासा के अक्सर संत भाषा कहल गइल बाटे।

## बाहरी कड़ी

*Panjab Digital Library 
*Sri Granth

श्रेणी:सिख धर्म
साधारण भारतीय टोड

**साधारण भारतीय टोड** (; बैज्ञा. नाँव: *Duttaphrynus melanostictus*, *दत्ताफ्राइनस मेलानोस्टिकस*) चाहे **आम भारतीय टोड**, जेकरा के **एशियाई टोड** भी कहल जाला दक्खिन एशिया के मूल निवासी टोड प्रजाति हवे। संभवतः ई एकगो से बेसी असली टोड प्रजाति सभ के जटिल समूह हवे जे दक्खिन एशिया आ दक्खिन पुरुब एशिया में पावल जालें।

## नाँव
अंग्रेजी भासा में एकरा कई ठे नाँव बाड़ें: *Asian common toad*, *Asian black-spined toad*, *Asian toad*, *black-spectacled toad*, *common Sunda toad*, आ *Javanese toad* हालाँकि, एकरा के *Asiatic toad* आ *Asian giant toad* से अलगा बूझे के चाहीं जे दूसर प्रजाति के टोड मेघा हवें।

एह मेघा के बैज्ञानिको नाँव पहिले के समय में *ब्यूफो मेलानोस्टिकस* (*Bufo melanostictus*) रहल जेकरा के आधुनिक नामकरण के सिस्टम में *Duttaphrynus melanostictus* क दिहल गइल।

बंगाली में एकरा के *कुनो बेंग* कहल जाला।

## भूगोलीय क्षेत्र बिस्तार
ई सधारण भारतीय मेघा पाकिस्तान के उत्तरी इलाका से ले के नेपाल, भारत होखत, जेह में अंडमान निकोबार दीप समूह आ श्रीलंका नियर दीपीय देस सामिल बा, बांग्लादेस म्यांमार, थाईलैंड लाओस, वियतनाम, कंबोडिया, दक्खिन चीन, ताइवान, हांग कांग]] आ मकाऊ से मलेशिया, सिंगापुर, आ इंडोनेशिया देस के सुमात्रा, जावा, बोर्नियो, अनम्बास दीप, आ नाटुना दीप तक ले के इलाका में पावल जालें। एह मेघा सभ के समुंद्र तल से ले के  के ऊँचाई के इलाका सभ में देखल गइल बा। ई मेघा सभ आमतौर पर डिस्टर्ब निचला मैदानी इलाका सभ में रहे लें, समुंद्र तीरे के ऊपरी बीच से ले के नद्दी के तीरे के इलाका सभ में आ मनुष्य द्वारा खेती-किसानी वाला इलाका सभ में पावल जालें। बहुत घन जंगल सभ में ई बहुधा ना पावल जालें।

भूटान में इनहन के मिले के पुष्टी नइखे भइल। जबकि ई मैडागास्कर में मनुष्य द्वारा पहुँचावल प्रजाति हवें। ऑस्ट्रेलिया में इनहन के अनचाहा प्रजाति मानल जाला।

## संदर्भ

श्रेणी:टोड
श्रेणी:मेघा
डार्लिंग नदी

**डार्लिंग नदी** आस्ट्रेलिया के तिसरी सभसे लमहर नदी हवे जेकर लंबाई एकरे उदगम से ले के मरे नदी के साथे संगम ले कुल  बाटे। ई नदी न्यू साउथ वेल्स के उत्तरी हिस्सा में निकले ले आ पूरा तरीका से एही राज्य में बहे ले आ वेंटवर्थ के लगे मरे नदी में मिल जाले। अगर एकरा साथे एकरे सगरी सतत बहे वाली सहायिका नदी सभ के लंबाई जोड़ल जाय तब कुल  लंबाई के साथे ई आस्ट्रेलिया के सभसे लमहर नदी सिस्टम हवे। आस्ट्रेलिया के सूखा आ अधसूखा इलाका जेकरा के *आउटबैक* के नाँव से जानल जाला, के ई एगो सबसे परसिद्ध जलमार्ग हवे।

## संदर्भ

श्रेणी:ऑस्ट्रेलिया के नदी
तस्मानिया

**तस्मानिया** (, , *टॅज़मेनिया*), आस्ट्रेलिया के एगो दीप आ राज्य हवे। ई आस्ट्रेलिया के मुख्य भूमि के दक्खिन में 240 किमी. (150 मील) के दूरी पर मौजूद बा आ मुख्यभूमि से एकरा के बास जलजोड़ अलगा करे ला। ई तस्मानिया दीप भा टापू दुनियाँ के 26वाँ सभसे बड़हन दीप हवे आ एकरे आसपास अउरी लगभग 1 हजार छोट-छोट टापू बाड़ें। राज्य के रूप में, ई आस्ट्रेलिया के सबसे कम आबादी वाला राज्य हवे आ एकर राजधानी होबार्ट शहर हवे; कुल आबादी मार्च 2021 ले 541,965 रहल जेकर लगभग 40 परसेंट हिस्सा ग्रेटर होबार्ट में रहे वाला लोग रहे।

## संदर्भ

श्रेणी:ऑस्ट्रेलिया
मेलविले दीप (आस्ट्रेलिया)

**मेलविले दीप** (, *मॆलविले आइलैंड*) तिमोर सागर के पूरबी हिस्सा में एगो दीप बाटे। ई दीप आस्ट्रेलिया देस के नदर्न टेरिटरी के हिस्सा हवे आ आस्ट्रेलिया के मुख्य भूमि से थोरिके दूरी पर बा, डार्विन बंदरगाह से एकर दूरी लगभग  बाटे। भूगोलीय रूप से ई टीवी दीपसमूह के हिस्सा हवे जेह में एकरे अलावा बाथ्रस्ट दीप आ अउरी नौ गो छोटहन आ बिना आबादी वाला दीप आवे लें।

दीप के साइज बहुत बड़ नइखे आ ई दुनियाँ के सभसे बड़ 100 गो दीप सब के लिस्ट में गिनल जाए से कुछे नीचे बा हालाँकि, आस्ट्रेलिया में ई तस्मानिया के पाछे दुसरा सभसे बड़ दीप हवे। हालाँकि, ई दीप लोकल टीवी लोग द्वारा वर्तमान समय से लगभग 40 हजार साल पहिले से आबाद बाड़ें, एकरा के देखे वाला पहिला यूरोपियन यात्री अबेल तस्मान रहलें जे 1644 में एकर खोज (यूरोपीय लोगन के नजरिया से) कइलें।
200px|thumb|left|मेलविले आ बाथ्रस्ट दीप के साथे अउरी दीप सभ के लोकेशन

## इहो देखल जाय
* बाथ्रस्ट दीप
* टीवी दीपसमूह
* कंगारू आइलैंड
* तस्मानिया

## संदर्भ

## बाहरी कड़ी

* Tiwi Land Council 
* Tiwi Art
* Tourist Information

श्रेणी:ऑस्ट्रेलिया के भूगोल
श्रेणी:हिंद महासागर के दीप
कंगारू दीप

**कंगारू दीप** (, *कंगारू आइलैंड*) आस्ट्रेलिया के तिसरा सभसे बड़हन दीप हवे, तस्मानिया आ मेलविले के बाद। ई साउथ ऑस्ट्रेलिया राज्य में पड़े ला आ एडिलेड शहर से लगभग  के दूरी पर दक्खिन-पच्छिम ओर बाटे। एह दीप आ मुख्य भूमि आस्ट्रेलिया के बीचा के सभसे कम दूरी  बाटे जे एकरे फेरुला प्रायदीप आ मुख्यभूमि के स्नैपर प्वाइंट (बैकस्टेयर्स पैसेज) के बीचा में बाटे।

## संदर्भ

श्रेणी:ऑस्ट्रेलिया के भूगोल